Hanno Pevkur

Hanno Pevkur (sündinud 2. aprillil 1977 Iisakus) on Eesti poliitik, Kaja Kallase teise valitsuse kaitseminister, XIV Riigikogu liige ja aseesimees.

Ta oli alates 7. jaanuarist 2017 kuni 14. aprillini 2018 Reformierakonna esimees. Ta oli 24. oktoobrist 2017 22. märtsini 2018 XIII Riigikogu aseesimees. Aastatel 2009–2012 oli Pevkur Eesti Vabariigi sotsiaalminister, aastatel 2012–2014 Eesti Vabariigi justiitsminister, 2014–2016 Eesti Vabariigi siseminister ja 2022. aasta 18. juulist alates Eesti Vabariigi kaitseminister.

Lapsepõlv, noorus ja haridus 
Hanno Pevkur on sündinud Ida-Virumaal Iisakus. Oma haridusteed alustas Pevkur Iisaku Keskkoolis. Gümnaasiumis käis Järva-Jaanis ja lõpetas 1995. aastal hõbemedaliga. Pevkur jätkas õpinguid Tallinna Majanduskoolis õiguse erialal, lõpetas kooli 1998. aastal. Kõrghariduse omandas Pevkur Tartu Ülikoolis õigusteadust õppides, ülikooli lõpetas 2002. aastal bakalaureusetööga "Kohaliku omavalitsusüksuse sisemise detsentraliseerimise probleeme osavalla ja linnaosa näitel". Haridus on võrdsustatud magistrikraadiga.

Töökäik

Varasem töö 
Aastatel 1998–1999 oli ta Järva-Jaani Vallavalitsuse õigusnõunik, Koeru ja Kareda Vallavalitsuse jurist-konsultant. Aastatel 1999–2000 töötas õigusbüroos Aleksis juristina.

Poliitiline tegevus 
Alates aastast 2000 töötas ta Nõmme linnaosavalitsuses õigusnõunikuna ja haldussekretärina.

Aprillist 2003 kuni märtsini 2005 oli ta Nõmme linnaosa vanem, kui see koht vabanes senise linnaosavanema Urmas Paeti Riigikokku valimise tõttu.

Märtsis 2005 tekkis Tallinna koalitsioonis Erakond Res Publica ja Reformierakonna vahel võimutüli. Selle lahendusena otsustati muu hulgas anda Nõmme linnaosavanema koht Res Publicale. Hanno Pevkurile anti haridust, kultuuri ja sporti kureeriva abilinnapea koht. Linnavolikogu kinnitas selle määramise. Pevkuri karjäär abilinnapea ametis piirdus vaid paari nädalaga põhjusel, et Res Publica loobus koalitsioonist reformierakonnaga.

Riigikogu XI koosseisu liige 
Alates 15. aprillist 2007 oli ta Maret Maripuu asendusliikmena XI Riigikogu liige.

Sotsiaalminister 
Aastatel 2009–2012 oli Pevkur Eesti Vabariigi sotsiaalminister (töö, tervise ja sotsiaalkaitse valdkond).

2011. aastal nimetus Eesti Maksumaksjate Liit ta töötuskindlustusmakse määra vähendamata jätmise eest maksumaksja vaenlaseks.

Justiitsminister 
Alates 10. detsembrist 2012 kuni märtsini 2014 oli Pevkur justiitsminister, vahetades välja ametist lahkunud Kristen Michali.

Siseminister 
26. märtsil 2014 asus Pevkur Taavi Rõivase valitsuse koosseisus siseministri ametipostile.

7. novembril 2016 tegid koalitsioonipartnerid IRL ja Sotsiaaldemokraatlik Erakond Taavi Rõivasele ettepaneku tagasi astuda Eesti peaministri kohalt. 9. novembril 2016 otsustas Riigikogu umbusaldada Taavi Rõivast. Umbusaldamist toetas 63 Riigikogu saadikut. Seoses umbusaldusega toimus 23. novembril valitsuse vahetus ja Pevkuril tuli loobuda siseministri ametikohast.

Riigikogu XIII koosseisu liige, õiguskomisjoni liige 
Alates 23. november 2016. Valitud RK 2015 valimistel Võru-, Valga- ja Põlvamaa valimisringkonnast

Riigikogu XIV koosseisu liige 
Alates 08.03.2019. Valitud RK 2019 valimistel Võru-, Valga- ja Põlvamaa valimisringkonnast. 08.02.2021–18.07.2022 oli ta Riigikogu I aseesimees.

Parteilisus ja poliitilised vaated 
Pevkur on alates 2000. aastast Eesti Reformierakonna liige. Pevkuri kutsus reformierakonda Urmas Paet. Aastatel 2014–2017 oli Pevkur Eesti Reformierakonna aseesimees.

7. jaanuaril 2017 valiti Hanno Pevkur Eesti Reformierakonna esimeheks 1048 häälega Kristen Michali ees, kes kogus 635 häält. Valimistel osales 1660 Reformierakonna liiget. 
Pevkur oli Reformierakonna esimees kuni 14. aprillini 2018, mil uueks juhiks valiti Kaja Kallas ja Hanno Pevkur valiti 869 häälega Reformierakonna juhatusse. 

Hanno Pevkur oli Eesti Reformierakonna fraktsiooni esimees  kuni oktoobrini 2017. 

Pevkur nimetab enda jaoks oluliste teemadena inimeste heaolu ja turvalisusega seotud küsimused, samuti inimeste põhiõigused ja -vabadused.  Tema arvates on eneseteostus ja otsustamisõigus igaühe võõrandamatu õigus.

Võrkpalliliidu president 
Eesti Võrkpalli Liidu presidendiks valiti Pevkur 2012. aastal Vilja Savisaar Toomasti järel. 2016. aasta mais valiti Pevkur uuesti 4 aastaks Eesti Võrkpalli Liidu presidendiks.

Euroopa Võrkpalli Konföderatsiooni (CEV) Euroopa alaliidu asepresident 2015-2020, Euroopa esindaja Rahvusvahelise Võrkpalliföderatsiooni (FIVB) juhatuse liige kui Euroopa esindaja alates oktoobrist 2016–2021. 

Eestri Võrkpalli Liidu president 2020-2024.

Valimised

Kandideerimine riigikogu valimistel (RK) 
RK2007 valimistel kandideeris Pevkur valimisringkonnas nr 3 Tallinn, Mustamäe-Nõmme, nimekirjas oli nr 5 – kogus 835 häält
RK2011 valimistel kandideeris Pevkur valimisringkonnas nr 6 Lääne-Virumaal esinumbrina – kogus 3784 häält
RK2015 valimistel kandideeris Pevkur valimisringkonnas nr 11 Võru-, Valga- ja Põlvamaal esinumbrina – kogus 3816 häält
RK2019 valimistel kandideeris Pevkur valimisringkonnas nr 11 Võru-, Valga- ja Põlvamaal esinumbrina – kogus 3595 häält

Kandideerimine kohaliku omavalitsuse volikogu valimistel 
KOV2005 – valimisringkond nr 6 Tallinn, Nõmme nimekirjas nr 2 – kogus 1165 häält
KOV2009 – valimisringkond nr 6 Tallinn, Nõmme nimekirjas nr 2 – kogus 1835 häält
KOV2013 – valimisringkond nr 5 Tallinn, Mustamäe esinumber – kogus 1759 häält
KOV2017 – valimisringkond nr 5 Tallinn, Mustamäe esinumber – kogus 3590 häält

Kandideerimine Euroopa Parlamendi valimistel 
 EP2019 kogus 2646 häält

Isiklikku 
Hanno Pevkur on abielus Helin Pevkuriga. Peres on kaks last: Jan Joonas Pevkur ja Mirt Marleen Pevkur.

Viited

Välislingid 

 Hanno Pevkuri koduleht
 Hanno Pevkur Riigikogus
 Hanno Pevkur Facebookis
 Hanno Pevkur Twitteris
 Hanno Pevkur: sõbrakätt ei saa pakkuda sellele, kel käsi rusikas ERR 2. veebruar 2018
 Ajakirja Golf uus number! Hanno Pevkuri salahobi Ajakiri Golf 13. mai 2017
 Teet Korsten. Pevkur: soovin igal juhul teha suuri tegusid Postimees 16. jaanuar 2017
 Reformierakonna vägevamad naised tahavad partei esimeheks Hanno Pevkurit Õhtuleht 6. jaanuar 2017
 Pevkur – laitmatu mainega kriitik Postimees 5. jaanuar 2017
 Videointervjuu: Pevkur tahab Reformierakonnale uut programmi ERR 14. detsember 2016
 Kaja Kallas Reformierakonna juhatuse ja esimehe valimistest Kaja Kallas 12. detsember 2016
 10 küsimust: Hanno Pevkur Sportland 9. november 2015
 Maalt pärit minister Hanno Pevkur tunneb hästi ka äärealade elu Eesti kirik 23. detsember 2014
 Eesti Võrkpalli Liidu uueks presidendiks valiti Hanno Pevkur Postimees 2012
 Sotsiaalministriks saab Hanno Pevkur ERR, 19. veebruar 2009
 Tuuli Koch. Tulevane sotsiaalminister: saatan peitub detailides Postimees, 20. veebruar 2009

Hanno Pevkuri sõnavõtte 
Pevkur: ühed olulisimad väärtused on andestus ja lepituse otsimine. On igaühe võimalus olla suur 14. aprill 2018 Reformierakonna üldkogul – Delfi 14. aprill 2018
Hanno Pevkuri kõne Reformierakonna Üldkogul 11. juunil 2017 Reformierakond
Hanno Pevkur Reformierakonna esimehekandidaadi kõnes: ma ei taha, et Eestist saab vasakpoolsete maksueksperimentide või riigivõimu paisumise katsepolügoon Delfi 7. jaanuar 2017
Hanno Pevkur: "Only constitutionally-guaranteed decentralisation will anchor democracy at the regional and local levels" 20. oktoober 2016
Sotsiaalminister Hanno Pevkuri sõnavõtt HIV/AIDS kõrgetasemelisel kohtumisel 9. juuni 2011
Hanno Pevkur: valitsus on aastaga maha mänginud kõik Eesti eelised Reformierakond 23.11 2017 
Hanno Pevkur: me peame rääkima... meist Postimees 26. august 2017
Pevkur: ettevõtjate huvid olgu riigi huvidest eespool ERR 5. august 2017
Pevkur: Reformierakond toob tagasi ettevõtjasõbraliku majanduskeskkonna Reformierakond 5. august 2017
Pevkur: tasuta avalikke teenuseid ei ole olemas Postimees 20. juuli 2017
Arvamus: Johannes Käbin versus Jüri Ratas 
Hanno Pevkur Reformierakonna Üldkogul: Eesti riik on kärisemas
Hanno Pevkur: kas Eesti väärib uut valitsust?
Hanno Pevkur: suhtumine vägivalda saab alguse kodust
Hanno Pevkur: miks peaks Eesti juubelipidu algama Venemaal?
Hanno Pevkur: tagatubade aeg on möödas!
Pevkur: kui oled edukas, saad karistada
Sotsiaalminister: roheline raamat päästab Eesti viinakuradi küüsist!
Hanno Pevkur: viisavaba tsoon Venemaaga on rumal mõte ja ei ole mõeldav
Hanno Pevkur: Nõmme parkmetsad vajavad kaitset!
Hanno Pevkur: Nõmme saaks hakkama ka Tallinnata
Hanno Pevkur: Nõmme-Mustamäe maastikukaitseala loomisega algas Nõmme arengus uus ajajärk

Eesti Reformierakonna poliitikud
XIII Riigikogu liikmed
XIV Riigikogu liikmed
Eesti sotsiaalministrid
Eesti justiitsministrid
Eesti siseministrid
Nõmme linnaosa halduskogu liikmed
Nõmme linnaosavanemad
Tartu Ülikooli õigusteaduskonna vilistlased
Sündinud 1977
Tallinna Majanduskooli vilistlased
INDEKSIGA